Erik von Pistohlkors

Erik von Pistohlkors (1628–1700) oli Rootsi sõjaväelane ja väejuht.

Elulugu 
Erik von Pistohlkors sündis 9. mail 1628 Savonlinnas. Tema vanemad olid Jöran Olofsson Pistelkors ja Hebla Bogge. 

Oma sõjaväekarjääri alustas ta 1643. aastal, kui liitus kuninganna Kristiina valverügemendiga. 1650. oli ta lipnik Kronobergi rügemendis, 3 aastat hiljem oli ta leitnanti auastmes. 1654. aastal oli ta kaptenleitnant Hälsinge rügemendis ja 1655 kapten Kalmari rügemendis. 1658. aastal läks ta üle von Vickeni tragunirügementi ja sai seal majoriks. Järgmine aasta sai ta ooberstleitnandiks. 1662. aastal asus ta teenima Skäne jalaväerügementi. Järgneva 11 aasta jooksul teenis ta Halmstadti, Dünamünde ja Neumünde komandandina.

1662. aastal omandas ta Rutikvere mõisa, hiljem veel Jädivere, Paatsalu, Illuste ja Massu mõisad.  

1671. aastal sai ta Liivimaa jalaväerügemendi ülemaks. 

1682. aastal oli ta Pärnu komandant, siis juba ooberstina. 1691. aastal tekkis Pistohlkorsil Reinhold Johan von Ferseniga kohtasi. Ta läks 1699. aasta 6. augustil erru.

Erik von Pistohlkors suri 13. märtsil 1700 Pärnus selle linna komandandina.

Isiklik elu 
Erik von Pistohlkors abiellus Elisabeth von Knorringu ja Margareta Elisabeth von Aderkasega. 

Esimesest abielus sündisid Juliana Elisabeth, Magnus Gabriel ja veel kaks poega, kelle nimed on teadmata.

Teisest abielus sündisid Johan Erik, Elisabeth ja Margaretha von Pistohlkors, lisaks veel kaks teadmata nimedega tütart.

Viited 

Rootsi sõjaväelased
Sündinud 1628
Surnud 1700